title: 2006/198/ES: Sklep Komisije z dne  2. februarja 2006  o sprejetju v imenu Evropske skupnosti sprememb prilog k Sporazumu med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi  (notificirano pod dokumentarno številko C(2006) 81)   (Besedilo velja za EGP)

text:
               10.3.2006

               SL

               Uradni list Evropske unije

               L 71/11

         SKLEP KOMISIJE
   z dne 2. februarja 2006
   o sprejetju v imenu Evropske skupnosti sprememb prilog k Sporazumu med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi
   (notificirano pod dokumentarno številko C(2006) 81)
   (Besedilo velja za EGP)
   (2006/198/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 98/258/ES z dne 16. marca 1998 o sklenitvi Sporazuma med Evropsko skupnostjo in Združenimi državami Amerike o zdravstvenih ukrepih za zaščito zdravja ljudi in živali pri trgovanju z živimi živalmi in živalskimi proizvodi (1), in zlasti tretjega odstavka člena 4 Sklepa,
   ob upoštevanju naslednjega:

               (1)

               Skupni upravljalni odbor za Sporazum („Odbor“) je na sestanku dne 27. oktobra 2005 izdal priporočilo v zvezi z ugotavljanjem enakovrednosti za ribiške proizvode. Zaradi tega priporočila je primerno, da se spremeni Priloga V k Sporazumu.

               (2)

               To spremembo je treba potrditi v imenu Skupnosti.

               (3)

               Ukrep, predviden s tem sklepom, je v skladu z mnenjem Stalnega odbora za prehranjevalno verigo in zdravje živali –

         SKLENILA:
   Člen 1
   V skladu s priporočilom Skupnega upravljalnega odbora, ustanovljenega na podlagi člena 14 Sporazuma med Evropsko skupnostjo in Združenimi državami Amerike o zdravstvenih ukrepih za zaščito zdravja ljudi in živali pri trgovanju z živimi živalmi in živalskimi proizvodi, se spremembe Priloge V k navedenemu sporazumu potrdijo v imenu Skupnosti. Besedilo Sporazuma v obliki izmenjave pisem, skupaj s spremembami Priloge V k Sporazumu, je priloženo k temu sklepu.
   Člen 2
   Generalni direktor za zdravje in varstvo potrošnikov se pooblasti za podpis Sporazuma v obliki izmenjave pisem, ki bo zavezal Skupnost.
   Člen 3
   Ta sklep se uporablja od prvega dne v mesecu, ki sledi mesecu, v katerem Združene države Amerike pisno obvestijo Komisijo, da so njihovi notranji postopki za odobritev sprememb iz člena 1 dokončani.

      V Bruslju, 2. februarja 2006

            Za Komisijo

         Markos KYPRIANOU

            Član Komisije

      (1)  UL L 118, 21.4.1998, str. 1.
    ---documentbreak---

               10.3.2006

               SL

               Uradni list Evropske unije

               L 71/12

         SPORAZUM
   v obliki izmenjave pisem o sprejetju v imenu Evropske skupnosti sprememb prilog k Sporazumu med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi
   V Bruslju, 30. januarja 2006
   Spoštovani,
   v zvezi s Sporazumom med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi mi je v čast, da vam predlagam spremembo prilog Sporazuma na naslednji način:
   Po priporočilu Skupnega upravljalnega odbora, ustanovljenega v skladu s členom 14(1) Sporazuma, nadomestite besedilo točke 11 Priloge V k Sporazumu z besedilom Dodatka A k temu pismu.
   Hvaležen vam bom, če boste potrdili strinjanje Združenih držav Amerike s to spremembo Priloge V k Sporazumu.
   Prosim, sprejmite izraze mojega globokega spoštovanja.

         Za Evropsko skupnost

      Jaana HUSU-KALLIO

   V Bruslju, 1. februarja 2006
   Spoštovani,
   v čast mi je odgovoriti na vaše pismo, ki vsebuje podrobnosti predlaganih sprememb točke 11 Priloge V k Sporazumu med Evropsko skupnostjo in Združenimi državami Amerike o sanitarnih ukrepih za varovanje javnega zdravja in zdravja živali v trgovini z živimi živalmi in živalskimi proizvodi.
   V zvezi s tem mi je v čast potrditi, da so za Združene države Amerike sprejemljive predlagane spremembe, katerih kopija je priložena, kot jih predlaga Skupni upravljalni odbor, ustanovljen v skladu s členom 14(1) Sporazuma. Kot razumem, začnejo te spremembe veljati z datumom, na katerega ES obvesti ZDA, da je dokončala potrebne postopke za izvajanje teh sprememb.
   Sprejmite, prosim, izraze mojega globokega spoštovanja.

         Za pristojni organ Združenih držav Amerike

      Norval E. FRANCIS

      Dodatek A

            „PRILOGA V

                                    —

                                    Blago

                                    —

                                    Vrsta

                                    —

                                    Zdravje živali/javno zdravje

                        Izvoz iz ES v Združene države Amerike

                        Izvoz iz Združenih držav Amerike v ES

                        Pogoji trgovanja

                        Enako-vrednost

                        Posebni pogoji

                        Ukrep

                        Pogoji trgovanja

                        Enako-vrednost

                        Posebni pogoji

                        Ukrep

                        Standardi ES

                        Standardi ZDA

                        Standardi ZDA

                        Standardi ES

                  11.   Ribiški proizvodi za prehranske namene

                                    —

                                    Ribji/ribiški proizvodi

                        91/67

                        USDI in naslov 50

                        NE

                        USDI in naslov 50

                        91/67

                        NE

                        ES oceni nove standarde ZDA, če je to ustrezno

                                    —

                                    Školjke/raki (razen živih)

                        91/67

                        USDI in naslov 50

                        NE

                        USDI in naslov 50

                        91/67

                        NE

                                    —

                                    Ribji/ribiški proizvodi

                        91/493
                        96/22
                        96/23

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3– 110.93, 113, 114, 123, 172–193, 1240

                        Da 3

                        Zahteva za konzervirana živila z malo kisline.

                        ZDA zagotovijo podrobno navedbo, kako se lahko upošteva zahteva ES za enakovrednost konzerviranih živil z malo kisline.
                        ES zagotovi 1. ustrezne informacije in dokumentacijo o postopkih za preverjanje in nadzor izvajanja v državah članicah, in
                        2. informacije o uporabi sistemov HACCP (analize nevarnosti in kritičnih kontrolnih točk) v državah članicah.

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        91/493
                        96/22
                        96/23

                        Da 2

                        [SANCO/10169/2005] Rev 3

                                    —

                                    Ribji/ribiški proizvodi

                        ZDA na kraju samem izvedejo preverjanje sistema ES (vključno z obiskom osrednjih uradov ES in opazovanjem preverjanj Komisije v več državah članicah).
                        ZDA navedejo vse sporne zadeve po zgoraj navedenih ukrepih.
                        O rezultatih preverjanja na kraju samem se je treba pogovoriti z ES. Če je preverjanje na kraju samem zadovoljivo, je treba dokončati določitev enakovrednosti in izpeljati vse potrebne postopke.

                        NMFS Prostovoljni program na podlagi HACCP 50 CFR 260

                        Da 1

                                    —

                                    Školjke/raki (razen živih)

                        91/492

                        National shellfish sanitation programme (Nacionalni program zdravstvenih ukrepov glede prečiščevanja školjk)

                        Da 3

                        Obstoječi pogoji trgovanja.

                        ES predloži neobdelane podatke, uporabljene za znanstveno presojo pri testiranju mesa/vode. ZDA odgovorijo na rezultate znanstvene presoje v 90 dneh od prejema neobdelanih podatkov.
                        ES zagotovi 1. ustrezne informacije in dokumentacijo o postopkih za preverjanje in nadzor izvajanja v državah članicah, in 2. informacije o uporabi sistemov HACCP (analize nevarnosti in kritičnih kontrolnih točk) v državah članicah.
                        ZDA na kraju samem izvedejo preverjanje sistema ES (vključno z obiskom osrednjih uradov ES in opazovanjem preverjanj Komisije v več državah članicah).
                        ZDA navedejo vse sporne zadeve po zgoraj navedenih ukrepih.
                        Rezultati preverjanja na kraju samem se obravnavajo z ES. Če je preverjanje na kraju samem zadovoljivo, se dokončno opredeli enakovrednost in izpeljejo vsi potrebni postopki.

                        National shellfish sanitation programme (Nacionalni program zdravstvenih ukrepov glede prečiščevanja školjk)

                        91/492

                        Da 3

                        Obstoječi pogoji trgovanja.

                        Skupna primerjava testiranja mesa/vode za klasifikacijo proizvodnih območij.
                        ZDA obvestijo ES, ko so ZDA pripravljene, da se izvajanje njihove Uredbe HACCP glede morske hrane ponovno preveri.
                        ES izvede ponovno preverjanje, ki po potrebi vključuje pregled informacij in dokumentacije, ki jo morajo zagotoviti ZDA glede postopkov preverjanja in nadzora izvajanja. Preverjanje sistemov ZDA na kraju samem se opravi v šestih mesecih od zahteve ZDA.
                        ES navede kakršna koli nerešena vprašanja 45 dni po zgoraj omenjenih dejavnostih.
                        Rezultati preverjanja na kraju samem se obravnavajo z ES. Če je preverjanje na kraju samem zadovoljivo, se dokončno opredeli enakovrednost in izpeljejo vsi potrebni postopki.
                        ‚Obrati‘ ne vključujejo ‚posrednikov ali trgovcev‘.

                                    —

                                    Živali in proizvodi iz ribogojstva

                        91/493
                        96/22
                        96/23

                        National shellfish sanitation programme (Nacionalni program zdravstvenih ukrepov glede prečiščevanja školjk), FFDCA, FIFRA, PHSA, 21 CFR
                        110.3–110.93, 123, 1240, DVM

                        NE

                        National shellfish sanitation programme (Nacionalni program zdravstvenih ukrepov glede prečiščevanja školjk), FFDCA, FIFRA, PHSA, 21 CFR
                        110.3–110.93, 123, 1240, DVM

                        91/493
                        96/22
                        96/23

                        NE“


title: Sklep Sveta (EU) 2017/938 z dne 23. septembra 2013 o podpisu Konvencije Minamata o živem srebru v imenu Evropske unije

text:
               2.6.2017

               SL

               Uradni list Evropske unije

               L 142/2

         SKLEP SVETA (EU) 2017/938
   z dne 23. septembra 2013
   o podpisu Konvencije Minamata o živem srebru v imenu Evropske unije
   SVET EVROPSKE UNIJE JE —
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Živo srebro in njegove spojine so zelo strupeni za zdravje ljudi, živali in rastlin. V Uniji so živo srebro in njegove spojine urejeni v okviru uredbe za varovanje zdravja ljudi in okolja.

               (2)

               Upravni svet programa Združenih narodov za okolje (UNEP) je leta 2009 od njegovega izvršnega direktorja zahteval, da skliče medvladni pogajalski odbor s pooblastilom, da pripravi globalni pravno zavezujoči instrument o živem srebru, in s ciljem, da svoje delo opravi pred 27. redno sejo upravnega sveta leta 2013.

               (3)

               Svet je decembra 2010 pooblastil Komisijo, da glede zadev, ki so v pristojnosti Unije in glede katerih je Unija sprejela pravila, v imenu Unije sodeluje pri pogajanjih o globalnem pravno zavezujočem instrumentu o živem srebru v skladu s pogajalskimi smernicami, določenimi v dodatku k navedenemu pooblastilu.

               (4)

               Pogajalski postopek je bil uspešno zaključen na petem zasedanju medvladnega pogajalskega odbora, ki je potekalo od 13. do 18. januarja 2013 v Ženevi.

               (5)

               Unija je bila ključni akter pri pogajanjih in je prevzela dejavno vlogo pri rezultatu, ki je v okviru pogajalskih smernic, naslovljenih na Komisijo.

               (6)

               Svet je na 3233. seji 21. marca 2013 pozdravil rezultat pogajalskega postopka.

               (7)

               Globalni pravno zavezujoči instrument o živem srebru bo kot Konvencija Minamata o živem srebru na voljo v podpis na diplomatski konferenci, ki bo potekala od 7. do 11. oktobra 2013 v Kumamotu (na Japonskem).

               (8)

               Zato bi bilo treba Konvencijo Minamata o živem srebru podpisati —

         SPREJEL NASLEDNJI SKLEP:
   Člen 1
   Podpis Konvencije Minamata o živem srebru v imenu Evropske unije se s tem odobri s pridržkom njene poznejše sklenitve (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Konvencije v imenu Unije.
   Člen 3
   Ta sklep začne veljati na dan sprejetja.

      V Bruslju, 23. septembra 2013

            Za Svet

            Predsednik

         V. JUKNA

      (1)  Besedilo Konvencije bo objavljeno skupaj s sklepom o njeni sklenitvi.


title: Sklep (EU, Euratom) 2016/485 predstavnikov vlad držav članic z dne 23. marca 2016 o imenovanju sodnikov Splošnega sodišča

text:
               2.4.2016

               SL

               Uradni list Evropske unije

               L 87/33

         SKLEP (EU, Euratom) 2016/485 PREDSTAVNIKOV VLAD DRŽAV ČLANIC
   z dne 23. marca 2016
   o imenovanju sodnikov Splošnega sodišča
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju naslednjega:

               (1)

               Mandati štirinajstih sodnikov Splošnega sodišča se iztečejo 31. avgusta 2016. Zato bi bilo treba imenovati sodnike za obdobje od 1. septembra 2016 do 31. avgusta 2022.

               (2)

               Predlagano je bilo, da se podaljšajo mandati Stena FRIMODTA NIELSNA, Dimitriosa GRATSIASA, Marca JAEGRA, Viktorja KREUSCHITZA, Savvasa S. PAPASAVVASA in Marca VAN DER WOUDENA.

               (3)

               Poleg tega se za dodatna sodnika na Splošnem sodišču predlagata Krystyna KOWALIK-BAŃCZYK in Paul NIHOUL.

               (4)

               Odbor, ustanovljen na podlagi člena 255 Pogodbe o delovanju Evropske unije, je predložil mnenje o ustreznosti Stena FRIMODTA NIELSNA, Dimitriosa GRATSIASA, Marca JAEGRA, Krystyne KOWALIK-BAŃCZYK, Viktorja KREUSCHITZA, Paula NIHOULA, Savvasa S. PAPASAVVASA in Marca VAN DER WOUDENA za opravljanje nalog sodnikov Splošnega sodišča –

         SPREJELI NASLEDNJI SKLEP:
   Člen 1
   Za sodnike Splošnega sodišča se za obdobje od 1. septembra 2016 do 31. avgusta 2022 imenujejo:

               —

               Sten FRIMODT NIELSEN,

               —

               Dimitrios GRATSIAS,

               —

               Marc JAEGER,

               —

               Krystyna KOWALIK-BAŃCZYK,

               —

               M. Viktor KREUSCHITZ,

               —

               M. Paul NIHOUL,

               —

               Savvas S. PAPASAVVAS,

               —

               Marc VAN DER WOUDE.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 23. marca 2016

            Predsednik

         P. DE GOOIJER


title: Sklep Sveta (EU) 2015/1030 z dne 7. maja 2015 o podpisu Sporazuma med Evropsko unijo in Demokratično Republiko Vzhodni Timor o odpravi vizumske obveznosti za kratkoročno bivanje, v imenu Evropske unije in o njegovi začasni uporabi

text:
               3.7.2015

               SL

               Uradni list Evropske unije

               L 173/1

         SKLEP SVETA (EU) 2015/1030
   z dne 7. maja 2015
   o podpisu Sporazuma med Evropsko unijo in Demokratično Republiko Vzhodni Timor o odpravi vizumske obveznosti za kratkoročno bivanje, v imenu Evropske unije in o njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 77(2)(a) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Z Uredbo (EU) št. 509/2014 Evropskega parlamenta in Sveta (1) je bil sklic na Demokratično Republiko Vzhodni Timor prenesen iz Priloge I v Prilogo II k Uredbi Sveta (ES) št. 539/2001 (2).

               (2)

               Navedeni sklic na Demokratično Republiko Vzhodni Timor je opremljen z opombo, v kateri je navedeno, da se izvzetje iz vizumske obveznosti uporablja od dneva začetka veljavnosti sporazuma o izvzetju iz vizumske obveznosti, ki se sklene z Evropsko unijo.

               (3)

               Svet je 9. oktobra 2014 sprejel sklep, s katerim je Komisijo pooblastil, da začne pogajanja z Demokratično Republiko Vzhodni Timor za sklenitev sporazuma med Evropsko unijo in Demokratično Republiko Vzhodni Timor o odpravi vizumske obveznosti za kratkoročno bivanje (v nadaljnjem besedilu: Sporazum).

               (4)

               Pogajanja o Sporazumu so se začela 19. novembra 2014 in so se uspešno končala s parafiranjem Sporazuma 15. decembra 2014 z izmenjavo pisem.

               (5)

               Sporazum bi bilo treba podpisati, izjave, priložene k Sporazumu, pa bi bilo treba odobriti v imenu Unije. Sporazum bi bilo treba začasno uporabljati od dneva njegovega podpisa do zaključka postopkov, potrebnih za njegovo formalno sklenitev.

               (6)

               Ta sklep predstavlja razvoj določb schengenskega pravnega reda pri katerem Združeno kraljestvo ne sodeluje v skladu s Sklepom Sveta 2000/365/ES (3). Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (7)

               Ta sklep predstavlja razvoj določb schengenskega pravnega reda pri katerem Irska ne sodeluje v skladu s Sklepom Sveta 2002/192/ES (4). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Demokratično Republiko Vzhodni Timor o odpravi vizumske obveznosti za kratkoročno bivanje (v nadaljnjem besedilu: Sporazum) se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo k temu sklepu.
   Člen 2
   Izjave, priložene k temu sklepu, se odobrijo v imenu Unije.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 4
   Sporazum se začasno uporablja od dneva njegovega podpisa (5) do zaključka postopkov, potrebnih za njegovo sklenitev.
   Člen 5
   Ta sklep začne veljati na dan sprejetja.

      V Bruslju, 7. maja 2015

            Za Svet

            Predsednik

         E. RINKĒVIČS

      (1)  Uredba (EU) št. 509/2014 Evropskega parlamenta in Sveta z dne 15. maja 2014 o spremembi Uredbe Sveta (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve (UL L 149, 20.5.2014, str. 67).

      (2)  Uredba Sveta (ES) št. 539/2001 z dne 15. marca 2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve (UL L 81, 21.3.2001, str. 1).

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (5)  Generalni sekretariat Sveta bo v Uradnem listu Evropske unije objavil datum podpisa Sporazuma.


title: Sklep Sveta 2010/686/SZVP z dne 13. septembra 2010 o podpisu in sklenitvi Sporazuma med Evropsko unijo in Islamsko republiko Afganistan o statusu policijske misije Evropske unije v Afganistanu (EUPOL AFGHANISTAN)

text:
               12.11.2010

               SL

               Uradni list Evropske unije

               L 294/1

         SKLEP SVETA 2010/686/SZVP
   z dne 13. septembra 2010
   o podpisu in sklenitvi Sporazuma med Evropsko unijo in Islamsko republiko Afganistan o statusu policijske misije Evropske unije v Afganistanu (EUPOL AFGHANISTAN)
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 37 Pogodbe, ter Pogodbe o delovanju Evropske unije, zlasti člena 218(5) in prvega pododstavka člena 218(6) Pogodbe,
   ob upoštevanju predloga visokega predstavnika Unije za zunanje zadeve in varnostno politiko (v nadaljnjem besedilu: VP),
   ob upoštevanju naslednjega:

               (1)

               Pod vodstvom visokega predstavnika so bila zaključena pogajanja glede Sporazuma med Evropsko unijo in Islamsko republiko Afganistan o statusu policijske misije Evropske unije v Afganistanu (EUPOL AFGHANISTAN) (v nadaljnjem besedilu: Sporazum).

               (2)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Islamsko republiko Afganistan o statusu policijske misije Evropske unije v Afganistanu se odobri v imenu Unije.
   Besedilo Sporazuma je priloženo k temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Ta sklep začne veljati na dan sprejetja.

      V Luxembourgu, 13. septembra 2010

            Za Svet

            Predsednik

         S. VANACKERE

    ---documentbreak---

               12.11.2010

               SL

               Uradni list Evropske unije

               L 294/2

         PREVOD
   SPORAZUM
   med Evropsko unijo in Islamsko republiko Afganistan o statusu policijske misije Evropske unije v Afganistanu, EUPOL AFGHANISTAN
   EVROPSKA UNIJA, v nadaljnjem besedilu: EU,
   na eni strani in
   ISLAMSKA REPUBLIKA AFGANISTAN, v nadaljnjem besedilu: država gostiteljica,
   na drugi strani,
   skupaj v nadaljnjem besedilu: pogodbenici,
   STA SE OB UPOŠTEVANJU NASLEDNJEGA:
   Rangin Dadfar Spanta, minister za zunanje zadeve Islamske republike Afganistan (Afganistan), je v pismu z dne 16. maja 2007 EU pozval k vzpostavitvi policijske misije v Afganistanu,
   Svet je 30. maja 2007 sprejel Skupni ukrep 2007/369/SZVP o ustanovitvi policijske misije Evropske unije v Afganistanu, EUPOL AFGHANISTAN,
   v uvodni izjavi 9 navedenega skupnega ukrepa je navedeno, da se EUPOL AFGHANISTAN umešča v širši kontekst prizadevanj mednarodne skupnosti za podporo vladi Afganistana pri prevzemanju odgovornosti za krepitev pravne države, zlasti pa pri izboljšavah njene civilne policije in usposobljenosti za kazenski pregon,
   Svet je 18. maja 2010 sprejel Sklep 2010/279/SZVP o podaljšanju misije EUPOL AFGHANISTAN,
   v členu 3(2) navedenega sklepa je določeno, da je EUPOL AFGHANISTAN misija brez izvršilnih pooblastil, svoje naloge pa izvaja med drugim s spremljanjem, mentorstvom, svetovanjem in usposabljanjem,
   v členu 8(1) navedenega sklepa je določeno, da se status osebja EUPOL AFGHANISTAN v Afganistanu, vključno z morebitnimi privilegiji, imunitetami in dodatnimi jamstvi, potrebnimi za izvedbo in tekoče izvajanje EUPOL AFGHANISTAN, določi v sporazumu, ki se sklene v skladu s členom 37 Pogodbe o Evropski uniji,
   ta sporazum ne bo vplival na pravice in obveznosti, ki jih imata pogodbenici na podlagi mednarodnih sporazumov in drugih instrumentov v zvezi z ustanovitvijo mednarodnih sodišč, vključno s statutom Mednarodnega kazenskega sodišča –
   DOGOVORILI O NASLEDNJEM:
   Člen 1
   Področje uporabe in opredelitve
   1.   Ta sporazum se uporablja za policijsko misijo Evropske unije pri Islamski republiki Afganistan in za njeno osebje.
   2.   Ta sporazum se uporablja samo na ozemlju države gostiteljice.
   3.   Za namene tega sporazuma:

               (a)

               „EUPOL AFGHANISTAN“ pomeni policijsko misijo EU v Afganistanu, ki jo je Svet Evropske unije vzpostavil s Skupnim ukrepom 2007/369/SZVP z dne 30. maja 2007, skupaj z njenimi komponentami, silami, enotami, sedežem in osebjem, razporejenim na ozemlju države gostiteljice in dodeljenim EUPOL AFGHANISTAN;

               (b)

               „vodja misije“ pomeni vodjo misije EUPOL AFGHANISTAN, ki ga imenuje Svet Evropske unije;

               (c)

               „osebje EUPOL AFGHANISTAN“ pomeni vodjo misije, osebje, ki ga dodelijo države članice EU, institucije EU in države izven EU, ki jih je EU povabila k sodelovanju pri EUPOL AFGHANISTAN, ter mednarodno osebje, pogodbeno zaposleno pri EUPOL AFGHANISTAN, in kakršno koli drugo mednarodno osebje, začasno dodeljeno EUPOL AFGHANISTAN za zagotovitev dodatnega znanja in izkušenj, razporejeno zaradi priprave, podpore in izvajanja misije, ter mednarodno osebje, ki ga v okviru misije pošilja država pošiljateljica ali institucija EU. Vsemu osebju EUPOL AFGHANISTAN, tudi če imajo običajne potne liste, izdane v državi njihovega državljanstva, se podelijo vsi privilegiji in imunitete iz tega sporazuma. Osebje EUPOL AFGHANISTAN ne vključuje pogodbenih dobaviteljev ali lokalnega osebja;

               (d)

               „sedež“ pomeni glavni sedež EUPOL AFGHANISTAN v Afganistanu v Kabulu;

               (e)

               „država pošiljateljica“ pomeni katero koli državo članico EU ali državo nečlanico EU, ki je EUPOL AFGHANISTAN dodelila osebje;

               (f)

               „objekti“ pomenijo vse zgradbe, prostore, naprave in zemljišča, ki so potrebni za izvajanje dejavnosti EUPOL AFGHANISTAN in za namestitev osebja EUPOL AFGHANISTAN v skladu z zakoni in predpisi države gostiteljice;

               (g)

               „lokalno osebje“ pomeni osebje, ki so državljani države gostiteljice ali osebe s stalnim prebivališčem v državi gostiteljici;

               (h)

               „uradna korespondenca“ pomeni vso korespondenco, ki se nanaša na EUPOL AFGHANISTAN in njene naloge;

               (i)

               „diplomatska načela“ pomenijo ustrezna načela iz Dunajske konvencije o diplomatskih odnosih z dne 18. aprila 1961, ki jih vzajemno upoštevata obe pogodbenici v skladu z določbami tega sporazuma;

               (j)

               „država gostiteljica“ pomeni Islamsko republiko Afganistan.

         Člen 2
   Splošne določbe
   1.   EUPOL AFGHANISTAN in osebje EUPOL AFGHANISTAN spoštujejo ter upoštevajo zakone in druge predpise države gostiteljice ter se vzdržijo kakršnih koli dejanj ali dejavnosti, ki niso združljivi s cilji EUPOL AFGHANISTAN.
   2.   EUPOL AFGHANISTAN izvaja svoje naloge v okviru tega sporazuma avtonomno. Država gostiteljica spoštuje enotni in mednarodni značaj EUPOL AFGHANISTAN.
   3.   Vodja misije vlado države gostiteljice redno obvešča o številu osebja EUPOL AFGHANISTAN, ki je stalno nameščeno na ozemlju države gostiteljice.
   Člen 3
   Označevanje
   1.   Osebju EUPOL AFGHANISTAN se izda izkaznica EUPOL AFGHANISTAN, s katero se izkazuje in ki jo mora vedno nositi s seboj. Pristojnim organom v državi gostiteljici, ki so pristojni za varnost, obdavčevanje, priseljevanje in carino, se pošlje vzorec izkaznice EUPOL AFGHANISTAN.
   2.   EUPOL AFGHANISTAN ima pravico razviti zastavo EU na svojem sedežu in drugje, bodisi samo ali skupaj z zastavo države gostiteljice ob privolitvi države gostiteljice, in sicer odvisno od varnostnih razmer v zadevnem kraju, v skladu z odločitvijo vodje misije. Državne zastave ali oznake nacionalnih kontingentov, ki sestavljajo EUPOL AFGHANISTAN, so lahko vidne na objektih, vozilih in kakršnih koli drugih prevoznih sredstvih ter uniformah EUPOL AFGHANISTAN v skladu z odločitvijo vodje misije.
   Člen 4
   Prehod meje in gibanje na ozemlju države gostiteljice
   1.   Osebje, sredstva, vozila in kakršna koli druga civilna prevozna sredstva EUPOL AFGHANISTAN prečkajo mejo države gostiteljice na uradnih mejnih prehodih in v mednarodnih zračnih koridorjih.
   2.   Država gostiteljica olajša osebju EUPOL AFGHANISTAN ter sredstvom, vozilom in kakršnim koli drugim civilnim prevoznim sredstvom EUPOL AFGHANISTAN vstop na ozemlje države gostiteljice in izstop z njega. Z izjemo pregleda potnih listin ob vstopu na ozemlje države gostiteljice in izstopu z njega za osebje EUPOL AFGHANISTAN z izkaznico EUPOL AFGHANISTAN ali začasnim dokazilom o sodelovanju v EUPOL AFGHANISTAN ne veljajo predpisi o potnih listinah, predpisi o carinski kontroli in postopkih carinske kontrole, predpisi o vizumih in priseljevanju, niti kakršna koli druga oblika nadzora v zvezi s priseljevanjem na ozemlju gostiteljice.
   3.   Za osebje EUPOL AFGHANISTAN, ki zaprosi za vizum, se ne uporabljajo predpisi države gostiteljice o prijavi in nadzoru tujcev, vendar to osebje ne pridobi nobenih pravic do stalnega prebivališča ali bivališča na ozemlju države gostiteljice. V ta namen sprejme ministrstvo za zunanje zadeve Afganistana ukrepe skladno z zakoni.
   4.   Sredstva, vozila in druga civilna prevozna sredstva EUPOL AFGHANISTAN, ki vstopajo na ozemlje države gostiteljice, ga prečkajo ali zapuščajo v okviru EUPOL AFGHANISTAN, so oproščena kakršnih koli inšpekcijskih pregledov in predložitve seznama inventarja ali druge carinske dokumentacije. EUPOL AFGHANISTAN predloži ustreznim organom države gostiteljice seznam takšnih sredstev, vozil in drugih civilnih prevoznih sredstev.
   5.   Za vozila in kakršna koli druga civilna prevozna sredstva, ki se uporabljajo kot podpora EUPOL AFGHANISTAN, ne veljajo zahteve glede lokalnih dovoljenj ali registracije. Še naprej se uporabljajo ustrezni mednarodni standardi in predpisi. Na zahtevo vodje misije država gostiteljica priskrbi za vsa vozila EUPOL AFGHANISTAN brezplačne diplomatske registrske tablice. Po potrebi se sklenejo dodatni dogovori iz člena 19.
   6.   Člani osebja EUPOL AFGHANISTAN lahko na ozemlju države gostiteljice vozijo vozila, upravljajo plovila, ladje in trajekte ter pilotirajo letala in upravljajo kakršna koli druga civilna prevozna sredstva, če imajo veljavno nacionalno ali mednarodno vozniško dovoljenje, dovoljenje za upravljanje ladij oziroma pilotsko licenco. Država gostiteljica vozniška dovoljenja ali dovolilnice, katerih imetniki so člani osebja EUPOL AFGHANISTAN, priznava kot veljavna brez plačila dajatev ali pristojbin.
   7.   Osebje EUPOL AFGHANISTAN ima skupaj s svojimi vozili in kakršnimi koli drugimi civilnimi prevoznimi sredstvi, opremo in materialom pravico do prostega in neoviranega gibanja po ozemlju države gostiteljice, vključno z njenim teritorialnim zračnim prostorom, ob upoštevanju varnostnih razmer, ki jih skupaj ocenijo vodja misije in ustrezni organi v državi gostiteljici. Po potrebi se lahko sklenejo dodatni dogovori v skladu s členom 19 tega sporazuma.
   8.   Za potovanja po službeni dolžnosti ima osebje EUPOL AFGHANISTAN in lokalno osebje pravico do uporabe javnih cest, mostov, plovil, ladij in trajektov ter letališč brez plačila carinskih dajatev, pristojbin, cestnin, davkov ali drugih stroškov. Pri potovanjih v druge države se upošteva mednarodno pravo. EUPOL AFGHANISTAN in njeno osebje niso oproščeni razumnih stroškov za naročene in opravljene storitve če isti pogoji, veljajo za storitve, opravljene za državljane države gostiteljice.
   Člen 5
   Privilegiji in imunitete, ki jih država gostiteljica podeli EUPOL AFGHANISTAN
   1.   Objekti EUPOL AFGHANISTAN so nedotakljivi. Uslužbenci države gostiteljice imajo dostop vanje le z dovoljenjem vodje misije.
   2.   Objekti EUPOL AFGHANISTAN, njihova oprema in drugo premoženje v njih ter pripadajoča prevozna sredstva v skladu z diplomatskimi načeli ne smejo biti predmet preiskav, zasegov, zaplemb ali izvršb.
   3.   Lastnina in premoženje EUPOL AFGHANISTAN uživajo imuniteto pred vsakršno obliko pravnih postopkov, ne glede na to, kje se nahajajo in kdo jih poseduje.
   4.   Arhivi in dokumenti EUPOL AFGHANISTAN so v skladu z diplomatskimi načeli zmeraj in povsod nedotakljivi. EUPOL AFGHANISTAN organom države gostiteljice uradno sporoči, kje se navedeni arhivi in dokumenti nahajajo.
   5.   Uradna korespondenca EUPOL AFGHANISTAN je nedotakljiva.
   6.   EUPOL AFGHANISTAN ter njeni dobavitelji ali izvajalci so oproščeni plačila vseh nacionalnih, regionalnih in občinskih pristojbin, davkov in podobnih dajatev za kupljeno in uvoženo blago, opravljene storitve ter uporabo objektov s strani EUPOL AFGHANISTAN za namene EUPOL AFGHANISTAN. EUPOL AFGHANISTAN v skladu z diplomatskimi načeli ni oproščena pristojbin, davkov ali dajatev, ki predstavljajo plačilo za opravljene storitve.
   7.   Država gostiteljica v skladu z diplomatskimi načeli dovoli vnos vsakršnih zakonitih predmetov, potrebnih za namene EUPOL AFGHANISTAN, in jih oprosti plačila vseh carinskih dajatev, pristojbin, cestnin, davkov in podobnih dajatev, z izjemo stroškov za skladiščenje, prevoz in druge opravljene storitve.
   Člen 6
   Privilegiji in imunitete, ki jih država gostiteljica podeli osebju EUPOL AFGHANISTAN
   1.   Osebju EUPOL AFGHANISTAN se v skladu z diplomatskimi načeli ne sme na noben način odvzeti prostosti, prav tako ne smejo biti pridržani.
   2.   Dokumenti, korespondenca in predmeti osebja EUPOL AFGHANISTAN so nedotakljivi, razen v primeru izvršilnih ukrepov, ki so dovoljeni v skladu z odstavkom 7 v nadaljevanju.
   3.   Država gostiteljica v skladu z veljavnimi zakoni in predpisi osebju EUPOL AFGHANISTAN brezplačno priskrbi diplomatske osebne izkaznice.
   4.   Osebje EUPOL AFGHANISTAN ne glede na okoliščine uživa imuniteto pred kazensko jurisdikcijo države gostiteljice. Imuniteto osebja EUPOL AFGHANISTAN pred kazensko jurisdikcijo lahko, odvisno od primera, država pošiljateljica ali zadevna institucija EU odvzame. Tak odvzem mora biti zmeraj izrecen.
   5.   Osebje EUPOL AFGHANISTAN uživa imuniteto pred civilno in upravno jurisdikcijo države gostiteljice za izrečene ali napisane besede in za vsa dejanja, povezana z izvajanjem uradnih dolžnosti. Vodja misije in pristojni organ države pošiljateljice ali institucija EU morata biti v primeru kakršnega koli civilnega postopka proti osebju EUPOL AFGHANISTAN pred katerim koli sodiščem države gostiteljice o tem nemudoma obveščena. Pred začetkom postopka na sodišču vodja misije in pristojni organ države pošiljateljice ali institucija EU sodišču potrdita, ali je osebje EUPOL AFGHANISTAN zadevno dejanje storilo pri opravljanju uradnih dolžnosti. Če je bilo dejanje storjeno pri opravljanju uradnih dolžnosti, se postopek ne začne in se uporabljajo določbe iz člena 16. Če dejanje ni bilo storjeno pri opravljanju uradnih dolžnosti, se postopek lahko nadaljuje. Potrditev s strani vodje misije in pristojnega organa države pošiljateljice ali institucije EU je za jurisdikcijo države gostiteljice zavezujoča in ji ta ne more ugovarjati. Če postopek sproži osebje EUPOL AFGHANISTAN, se to ne more sklicevati na imuniteto pred jurisdikcijo glede nobenega nasprotnega zahtevka, neposredno povezanega z glavnim zahtevkom.
   6.   Osebje EUPOL AFGHANISTAN ni dolžno pričati.
   7.   V zvezi z osebjem EUPOL AFGHANISTAN se ne smejo izvajati nobeni izvršilni ukrepi, razen če je proti njim uveden civilni postopek, ki ni povezan z njihovimi uradnimi dolžnostmi. Lastnina osebja EUPOL AFGHANISTAN, za katero vodja misije potrdi, da je potrebna za izvajanje uradnih dolžnosti, ne sme biti zasežena na podlagi izvršitve sodbe, sklepa ali odredbe. V civilnih postopkih za osebje EUPOL AFGHANISTAN ne veljajo nobene omejitve glede osebne svobode ali drugi prisilni ukrepi.
   8.   Imuniteta osebja EUPOL AFGHANISTAN pred jurisdikcijo države gostiteljice ne pomeni tudi imunitete pred jurisdikcijo zadevne države pošiljateljice.
   9.   Osebje EUPOL AFGHANISTAN je v zvezi z nalogami, ki jih opravlja za EUPOL AFGHANISTAN, v skladu z diplomatskimi načeli izvzeto iz morebitnih določb o socialni varnosti, ki veljajo v državi gostiteljici.
   10.   Osebje EUPOL AFGHANISTAN je v državi gostiteljici oproščeno vseh oblik davka na plačo in prejemke, ki jih prejema od EUPOL AFGHANISTAN ali države pošiljateljice, kot tudi davka na katere koli prejemke, ki jih prejme izven države gostiteljice. Lokalno osebje ni izvzeto iz uporabe veljavnih zakonov.
   11.   Država gostiteljica v skladu z zakoni in predpisi, ki jih lahko sprejme, dovoli vnos izdelkov za osebno uporabo osebja EUPOL AFGHANISTAN in zanje odobri oprostitev plačila vseh carinskih dajatev, davkov in podobnih dajatev, z izjemo stroškov za skladiščenje, prevoze in podobne storitve. Država gostiteljica prav tako dovoli izvoz teh izdelkov. Za blago in storitve, kupljene na domačem trgu, je osebje EUPOL AFGHANISTAN oproščeno DDV in davkov po zakonih države gostiteljice.
   12.   Osebne prtljage osebja EUPOL AFGHANISTAN se ne pregleduje, razen v primeru upravičenega suma, da vsebuje izdelke, ki ne sodijo med izdelke za osebno rabo osebja EUPOL AFGHANISTAN, ali izdelke, katerih uvoz ali izvoz je prepovedan z zakonom ali zanje veljajo predpisi o karanteni države gostiteljice. Pregled takšne osebne prtljage se opravi samo ob prisotnosti predstavnikov zadevnih organov države gostiteljice in zadevnega mednarodnega člana osebja EUPOL AFGHANISTAN ali na zahtevo mednarodnega člana osebja ob prisotnosti pooblaščenega predstavnika EUPOL AFGHANISTAN.
   Člen 7
   Lokalno osebje
   Lokalno osebje uživa privilegije in imunitete v skladu z mednarodnimi kategorijami le v obsegu, ki ga dopušča država gostiteljica. Vendar pa država gostiteljica izvaja jurisdikcijo nad tem osebjem na tak način, da po nepotrebnem ne vpliva na izvajanje nalog EUPOL AFGHANISTAN.
   Člen 8
   Kazenska jurisdikcija
   Pristojni organi države pošiljateljice imajo glede osebja EUPOL AFGHANISTAN, za katerega velja ustrezna zakonodaja države pošiljateljice, na ozemlju države gostiteljice pravico izvajati vso kazensko jurisdikcijo in disciplinska pooblastila, ki jim jih daje zakonodaja države pošiljateljice.
   Člen 9
   Varnost
   1.   Država gostiteljica z lastnimi sredstvi in ob upoštevanju svoje zmogljivosti prevzame polno odgovornost za varnost osebja EUPOL AFGHANISTAN.
   2.   Za namene iz odstavka 1 država gostiteljica sprejme vse potrebne ukrepe za zaščito in varnost EUPOL AFGHANISTAN in osebja EUPOL AFGHANISTAN. O vseh posebnih določbah, ki jih predlaga država gostiteljica, se je treba pred njihovim izvajanjem dogovoriti z vodjo misije. Država gostiteljica dovoli in brezplačno podpira dejavnosti v zvezi z zdravniško evakuacijo osebja EUPOL AFGHANISTAN.
   Po potrebi se sklenejo dodatni dogovori iz člena 19.
   3.   Osebje EUPOL AFGHANISTAN ima pravico nositi osebno orožje in strelivo izključno za samoobrambo, če tako odloči vodja misije in je to v skladu z zadevno zakonodajo države gostiteljice o eksplozivnih snoveh in lahkem orožju. V ta namen EUPOL AFGHANISTAN zadevnim afganistanskim organom redno pošilja seznam strelnega orožja, ki ga nosi njeno osebje.
   Člen 10
   Uniforma
   1.   Osebje EUPOL AFGHANISTAN nosi nacionalno uniformo ali civilna oblačila z razpoznavno oznako EUPOL AFGHANISTAN.
   2.   Nošnjo uniforme urejajo pravila, ki jih izda vodja misije.
   Člen 11
   Sodelovanje in dostop do informacij
   1.   Država gostiteljica zagotovi polno sodelovanje in podporo EUPOL AFGHANISTAN in osebju EUPOL AFGHANISTAN.
   2.   Na prošnjo in če je to potrebno za izpolnitev mandata EUPOL AFGHANISTAN, država gostiteljica poskrbi za učinkovit dostop osebja misije do:

               —

               objektov, lokacij in uradnih vozil, ki so v pristojnosti države gostiteljice in so pomembni za izpolnitev mandata EUPOL AFGHANISTAN,

               —

               dokumentov, gradiva in informacij, ki so v pristojnosti države gostiteljice, ob privolitvi nacionalnih varnostnih organov, če je to potrebno za izpolnitev mandata EUPOL AFGHANISTAN.

         Po potrebi se za namene prve alinee sklenejo dodatni dogovori v skladu s členom 19.
   3.   Vodja misije in država gostiteljica se redno posvetujeta in sprejemata primerne ukrepe za zagotovitev tesnih in vzajemnih povezav na vseh ustreznih ravneh. Država gostiteljica lahko pri EUPOL AFGHANISTAN imenuje uradnika za zvezo.
   Člen 12
   Podpora države gostiteljice in sklepanje pogodb
   1.   Država gostiteljica na prošnjo nudi pomoč EUPOL AFGHANISTAN pri iskanju primernih objektov.
   2.   Država gostiteljica EUPOL AFGHANISTAN brezplačno zagotovi potrebne razpoložljive objekte, ki so v lasti vlade države gostiteljice, če EUPOL AFGHANISTAN za navedene objekte zaprosi zaradi izvedbe svojih upravnih in operativnih dejavnosti. EUPOL AFGHANISTAN lahko objekte, ki so v lasti zasebnih pravnih oseb, uporablja samo s privolitvijo lastnika objektov in ob polnem spoštovanju zadevne pogodbe o najemu ali druge pogodbe.
   3.   Država gostiteljica v mejah svojih sredstev in zmogljivosti pomaga pri pripravi, vzpostavitvi, izvedbi in podpori EUPOL AFGHANISTAN, vključno s skupnimi prostori in opremo za strokovnjake EUPOL AFGHANISTAN.
   4.   Država gostiteljica zagotavlja pomoč in podporo EUPOL AFGHANISTAN pod pogoji, ki so vsaj enaki pogojem, pod katerimi zagotavlja pomoč in podporo lastnim državljanom.
   5.   EUPOL AFGHANISTAN ima po zakonih in predpisih države gostiteljice pravno sposobnost, potrebno za izpolnitev svoje misije, zlasti da lahko odpira bančne račune, pridobiva premičnine ali z njimi razpolaga ter je lahko stranka v sodnem postopku.
   6.   Pravo, ki se uporablja za pogodbe, ki jih EUPOL AFGHANISTAN sklene v državi gostiteljici, se določi v zadevnih določbah teh pogodb.
   7.   V pogodbah, ki jih sklene EUPOL AFGHANISTAN, je lahko določeno, da se postopek za reševanje sporov iz člena 16 (3) in (4) uporablja za spore, do katerih pride pri izvajanju pogodbe.
   8.   Država gostiteljica omogoča lažje izvajanje pogodb, ki jih EUPOL AFGHANISTAN za namen misije sklene s poslovnimi subjekti.
   Člen 13
   Spreminjanje objektov
   1.   EUPOL AFGHANISTAN se dovoli graditi, spreminjati ali kako drugače prilagajati objekte v njeni posesti ali ki so ji na razpolago, ki so v lasti vlade države gostiteljice, če je to potrebno zaradi njenih operativnih potreb.
   2.   Država gostiteljica za kakršne koli gradnje, spremembe ali prilagoditve navedenih objektov, ki so v lasti vlade države gostiteljice, od EUPOL AFGHANISTAN ne more zahtevati nobenega povračila.
   Člen 14
   Umrli člani osebja EUPOL AFGHANISTAN
   1.   Vodja misije ima pravico poskrbeti in urediti vse potrebno za repatriacijo umrlih članov osebja EUPOL AFGHANISTAN, skupaj z njihovo osebno lastnino.
   2.   Na umrlem članu osebja EUPOL AFGHANISTAN ni mogoče opraviti obdukcije brez soglasja zadevne države in prisotnosti predstavnika EUPOL AFGHANISTAN in/ali predstavnika zadevne države.
   3.   Država gostiteljica in EUPOL AFGHANISTAN v največji možni meri sodelujeta, da zagotovita čimprejšnjo repatriacijo umrlega člana osebja EUPOL AFGHANISTAN.
   Člen 15
   Komunikacije
   1.   EUPOL AFGHANISTAN lahko v povezavi z Ministrstvom za telekomunikacijsko in informacijsko tehnologijo države gostiteljice namesti in upravlja radijske oddajnike in sprejemnike ter satelitske sisteme. Da bi se izognili sporom glede uporabe frekvenc, EUPOL AFGHANISTAN sodeluje s pristojnimi organi države gostiteljice, da bi se izognili sporom glede uporabe ustreznih frekvenc. Država gostiteljica zagotovi brezplačen dostop do frekvenčnega spektra.
   2.   EUPOL AFGHANISTAN ima pravico do komunikacij brez omejitev po radijskih valovih (vključno s satelitskimi, mobilnimi in ročnimi radijskimi napravami), prek telefonov, telegrafov, telefaksov in drugih sredstev, kakor tudi pravico namestiti potrebne naprave za vzdrževanje internih komunikacij in komunikacij med objekti EUPOL AFGHANISTAN, vključno s polaganjem kablov in zemeljskih vodov, za namene EUPOL AFGHANISTAN.
   3.   EUPOL AFGHANISTAN lahko ustrezno prilagodi svoje objekte za dostavo pošte in pošiljanje pošte EUPOL AFGHANISTAN in/ali osebja EUPOL AFGHANISTAN.
   Člen 16
   Odškodninski zahtevki za primere smrti, poškodb, škode ali izgube
   1.   EUPOL AFGHANISTAN in osebje EUPOL AFGHANISTAN nista odgovorna za nobeno škodo ali izgubo civilne ali vladne lastnine, ki je povezana z opravljanjem dolžnosti in zadeva njene operativne potrebe ali nastale zaradi dejavnosti v zvezi z nemiri med civilnim prebivalstvom ali zaščito EUPOL AFGHANISTAN. V primeru incidenta, pri katerem nastane takšna škoda ali izguba, pogodbenici izvedeta skupno preiskavo, da se najde ustrezna rešitev.
   2.   Da bi dosegli izvensodno poravnavo, je treba odškodninske zahtevke za primere škode ali izgubo civilne ali vladne lastnine, ki ni zajeta v odstavku 1, ter odškodninske zahtevke za primere smrti ali poškodb oseb ter škode ali izgube lastnine EUPOL AFGHANISTAN, če gre za zahtevke pravnih ali fizičnih oseb države gostiteljice, poslati EUPOL AFGHANISTAN prek pristojnih organov države gostiteljice, v primeru zahtevkov s strani EUPOL AFGHANISTAN pa se jih pošlje pristojnim organom države gostiteljice.
   3.   Kadar ni mogoče doseči poravnave, je treba zahtevek predložiti komisiji za pritožbe, ki je sestavljena iz enakega števila predstavnikov EUPOL AFGHANISTAN in predstavnikov države gostiteljice. Zahtevki se rešujejo sporazumno.
   4.   Kadar v okviru komisije za pritožbe ni mogoče doseči rešitve, se spor v primeru zahtevkov v vrednosti do vključno 40 000 EUR reši po diplomatski poti med državo gostiteljico in predstavniki EU. V primeru zahtevkov, ki presegajo ta znesek, se spor predloži arbitražnemu razsodišču, katerega odločitev je zavezujoča.
   5.   Arbitražno razsodišče iz odstavka 4 sestavljajo trije razsodniki: enega imenuje država gostiteljica, enega imenuje EUPOL AFGHANISTAN, tretjega pa skupaj imenujeta država gostiteljica in EUPOL AFGHANISTAN. Če katera od pogodbenic razsodnika ne določi v roku dveh mesecev ali če se država gostiteljica in EUPOL AFGHANISTAN ne moreta dogovoriti o imenovanju tretjega razsodnika, zadevnega razsodnika določi vodja misije ZN v Afganistanu.
   6.   EUPOL AFGHANISTAN in upravni organi države gostiteljice sklenejo upravni dogovor, v katerem določijo pristojnosti in naloge komisije za pritožbe in arbitražnega razsodišča, postopke, ki jih ta organa uporabljata, in pogoje za vlaganje zahtevkov.
   Člen 17
   Zveze in spori
   1.   Vsa vprašanja v zvezi z uporabo tega sporazuma skupaj obravnavajo predstavniki EUPOL AFGHANISTAN in pristojni organi države gostiteljice.
   2.   Če spora v zvezi z razlago ali uporabo tega sporazuma ni mogoče rešiti drugače, ga država gostiteljica in predstavniki EU rešujejo izključno po diplomatski poti.
   Člen 18
   Druge določbe
   1.   Vlada države gostiteljice v skladu z zadevnim pravom odgovarja za to, da ustrezni lokalni organi države gostiteljice izvajajo in spoštujejo privilegije, imunitete in pravice EUPOL AFGHANISTAN in osebja EUPOL AFGHANISTAN, kakor je določeno v tem sporazumu.
   2.   Nobena določba tega sporazuma ne pomeni odstopanja od pravic, ki so državi članici EU ali kateri koli drugi državi, ki prispeva k EUPOL AFGHANISTAN, priznane v drugih sporazumih, in jih zato tudi ni mogoče tako razlagati.
   Člen 19
   Izvedbeni dogovori
   Za namen uporabe tega sporazuma lahko vodja misije in upravni organi države gostiteljice sklenejo posebne dogovore o operativnih, upravnih in tehničnih zadevah.
   Člen 20
   Začetek veljavnosti in prenehanje
   1.   Ta sporazum začne veljati v skladu z veljavnimi zakoni in postopki države gostiteljice na dan podpisa. Sporazum velja 3 (tri) leta od datuma podpisa, razen če preneha veljati prej zaradi odhoda zadnjega člana osebja EUPOL AFGHANISTAN iz države gostiteljice, kar uradno sporoči EUPOL AFGHANISTAN.
   2.   Če ne preneha veljati prej zaradi odhoda zadnjega osebja EUPOL AFGHANISTAN iz države gostiteljice, o čemer EUPOL AFGHANISTAN pošlje uradno obvestilo, se Sporazum po 3 letih od datuma prvotnega podpisa samodejno podaljša za nadaljnje obdobje 3 (treh) let, razen če ga katera od pogodbenic ne odpove, pri čemer drugo pogodbenico o tem pisno obvesti 6 (šest) mesecev prej.
   3.   Ne glede na odstavek 1 se za določbe v členu 4(8), členu 5(1) do (3), (6) in (7), členu 6(1), (3), (4), (6) in (8) do (10), ter členih 13 in 16 šteje, da so se uporabljale od datuma, ko je prispel prvi član osebja EUPOL AFGHANISTAN, če gre pri tem za datum pred datumom začetka veljavnosti tega sporazuma.
   4.   Ta sporazum se lahko spremeni s pisnim dogovorom med pogodbenicama.
   5.   Prenehanje tega sporazuma ne vpliva na pravice ali obveznosti, ki izhajajo iz izvrševanja tega sporazuma pred takšnim prenehanjem.

      V Kabulu, dne 14. oktobra 2010 v dveh izvodih v angleškem in darijskem jeziku. V primeru razlikovanja pri razlagi med angleško in darijsko jezikovno različico, prevlada različica v angleškem jeziku.

            Za Evropsko unijo

         Vygandas UŠACKAS

            Za Islamsko republiko Afganistan

         Eklil Ahmad HAKIMI


title: Sklep (EU) 2017/1198 Evropske centralne banke z dne 27. junija 2017 o poročanju pristojnih nacionalnih organov Evropski centralni banki o načrtih financiranja kreditnih institucij (ECB/2017/21)

text:
               5.7.2017

               SL

               Uradni list Evropske unije

               L 172/32

         SKLEP (EU) 2017/1198 EVROPSKE CENTRALNE BANKE
   z dne 27. junija 2017
   o poročanju pristojnih nacionalnih organov Evropski centralni banki o načrtih financiranja kreditnih institucij (ECB/2017/21)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 6(2) Uredbe,
   ob upoštevanju Uredbe (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (2) ter zlasti člena 21 Uredbe,
   ob upoštevanju predloga Nadzornega odbora,
   ob upoštevanju naslednjega:

               (1)

               Evropski bančni organ (EBA) je 19. junija 2014 sprejel Smernice o usklajenih opredelitvah in predlogah za načrte financiranja kreditnih institucij na podlagi priporočila A4 ESRB/2012/2 (3) (v nadaljnjem besedilu: smernice EBA). Namen smernic EBA je vzpostaviti dosledne, uspešne in učinkovite nadzorniške prakse z uskladitvijo predlog in opredelitev pojmov, da se omogoči poročanje kreditnih institucij o načrtih financiranja.

               (2)

               Smernice EBA so naslovljene na pristojne organe, kakor so opredeljeni v členu 4(2) Uredbe (EU) št. 1093/2010 Evropskega parlamenta in Sveta (4), ter na institucije, ki o načrtih financiranja poročajo svojim pristojnim organom v skladu z nacionalnim okvirom za izvajanje Priporočila ESRB 2012/2 Evropskega odbora za sistemska tveganja (5).

               (3)

               Izključno za namene opravljanja nalog, prenesenih na Evropsko centralno banko (ECB) s členom 4(1) in (2) ter členom 5(2) Uredbe (EU) št. 1024/2013, se ECB po potrebi šteje za pristojni organ ali imenovani organ v sodelujočih državah članicah, kot je določeno s pravom Unije. Zato je ECB naslovnik smernic EBA v zvezi s kreditnimi institucijami, ki se razvrstijo kot pomembne v skladu z Uredbo (EU) št. 1024/2013.

               (4)

               ECB bi morala za skladnost s smernicami EBA zagotoviti, da bodo pomembne kreditne institucije poročale o svojih načrtih financiranja v skladu z usklajenimi predlogami in opredelitvami, navedenimi v predlogi za načrt financiranja, ki je priložena smernicam EBA.

               (5)

               V skladu s členom 6(2) Uredbe (EU) št. 1024/2013 in členom 21 Uredbe (EU) št. 468/2014 (ECB/2014/17) pristojni nacionalni organi brez poseganja v pooblastila ECB, na podlagi katerih ta neposredno prejema informacije, ki jih poročajo kreditne institucije, ali ima do teh informacij ves čas neposreden dostop, zagotavljajo ECB zlasti vse informacije, ki jih ECB potrebuje za opravljanje nalog, ki so nanjo prenesene z Uredbo (EU) št. 1024/2013.

               (6)

               Glede na to, da so informacije o načrtih financiranja potrebne za mikrobonitetne in makrobonitetne namene, je ECB odločila, da zahteva, da ji pristojni nacionalni organi predložijo načrte financiranja kreditnih institucij.

               (7)

               Treba je določiti, kako naj pristojni nacionalni organi načrte financiranja predložijo ECB. Zlasti je treba določiti obliko, pogostost in roke za predložitev informacij ter podrobnosti glede preverjanja kakovosti, ki ga opravijo pristojni nacionalni organi, preden predložijo informacije ECB –

         SPREJEL NASLEDNJI SKLEP:
   Člen 1
   Področje uporabe
   Ta sklep zahteva, da pristojni nacionalni organi predložijo ECB načrte financiranja nekaterih pomembnih in manj pomembnih kreditnih institucij, ter določa postopke v zvezi s predložitvijo teh načrtov financiranja ECB.
   Člen 2
   Opredelitev pojmov
   V tem sklepu se uporabljajo opredelitve pojmov iz Uredbe (EU) št. 468/2014 (ECB/2014/17) skupaj z naslednjimi opredelitvami pojmov:

               (1)

               „pomembna kreditna institucija“ pomeni kreditno institucijo, ki ima status pomembnega nadzorovanega subjekta v skladu z Uredbo (EU) št. 468/2014 (ECB/2014/17), in

               (2)

               „manj pomembna kreditna institucija“ pomeni kreditno institucijo, ki nima statusa pomembnega nadzorovanega subjekta v skladu z Uredbo (EU) št. 468/2014 (ECB/2014/17).

         Člen 3
   Zahteve za poročanje o načrtih financiranja
   1.   Pristojni nacionalni organi predložijo ECB načrte financiranja naslednjih kreditnih institucij s sedežem v njihovi sodelujoči državi članici, ki so skladni s smernicami EBA:

               (a)

               pomembnih kreditnih institucij na najvišji ravni konsolidacije v sodelujočih državah članicah na konsolidirani podlagi;

               (b)

               pomembnih kreditnih institucij, ki niso del nadzorovane skupine, na posamični podlagi;

               (c)

               manj pomembnih kreditnih institucij, v zvezi s katerimi mora zadevni pristojni nacionalni organ poročati organu EBA o ustreznih načrtih financiranja v skladu s Sklepom EBA/DC/2015/130 Evropskega bančnega organa (6), na konsolidirani podlagi ali na posamični podlagi, če te institucije niso del nadzorovane skupine.

         2.   Pristojni nacionalni organi, ki zbirajo načrte financiranja pomembnih kreditnih institucij, ki niso navedene v točkah (a) in (b) odstavka 1, predložijo te načrte financiranja ECB, če so skladni s smernicami EBA.
   3.   Načrti financiranja se predložijo ECB v skladu z usklajenimi predlogami in opredelitvami, navedenimi v predlogi za načrt financiranja, ki je priložena smernicam EBA. Referenčni datum načrtov financiranja je 31. december preteklega leta.
   Člen 4
   Datumi predložitve
   1.   Pristojni nacionalni organi predložijo ECB načrte financiranja pomembnih kreditnih institucij iz člena 3(1)(a) in (b) do desetega delovnega dne po datumih predložitve, navedenih v odstavku 8 smernic EBA.
   2.   Pristojni nacionalni organi predložijo ECB načrte financiranja kreditnih institucij iz člena 3(1)(c) in člena 3(2) do 12.00 po srednjeevropskem času na datume, do katerih morajo pristojni organi načrte financiranja predložiti organu EBA v skladu z odstavkom 8 smernic EBA.
   Člen 5
   Preverjanje kakovosti podatkov
   1.   Pristojni nacionalni organi spremljajo in zagotavljajo kakovost in zanesljivost podatkov, ki jih dajo na voljo ECB. Pristojni nacionalni organi uporabijo validacijska pravila, ki jih pripravi in vzdržuje EBA, ter dodatno preverjanje kakovosti podatkov, ki ga določi ECB v sodelovanju s pristojnimi nacionalnimi organi.
   2.   Podatki se, poleg tega, da so skladni z validacijskimi pravili in prestanejo preverjanje kakovosti, predložijo v skladu z naslednjimi dodatnimi minimalnimi standardi za točnost:

               (a)

               pristojni nacionalni organi po potrebi zagotovijo informacije o gibanjih v predloženih podatkih in

               (b)

               informacije morajo biti popolne: obstoječe vrzeli je treba ugotoviti, jih pojasniti ECB in jih po potrebi brez nepotrebnega odlašanja zapolniti.

         Člen 6
   Kvalitativne informacije
   1.   Pristojni nacionalni organi v primeru, da ni mogoče zagotoviti kakovosti podatkov v posamezni tabeli v taksonomiji, brez nepotrebnega odlašanja predložijo ECB ustrezna pojasnila.
   2.   Poleg tega pristojni nacionalni organi sporočijo ECB razloge za morebitne znatne popravke, ki jih predložijo.
   Člen 7
   Določitev oblike prenosa
   1.   Pristojni nacionalni organi predložijo podatke, določene v tem sklepu, ob uporabi veljavne taksonomije razširljivega jezika za poslovno poročanje (eXtensible Business Reporting Language), da zagotovijo enotno tehnično obliko za izmenjavo podatkov v zvezi s smernicami EBA.
   2.   Nadzorovani subjekti se v ustreznem prenosu označijo z uporabo identifikatorja pravnih subjektov (Legal Entity Identifier).
   Člen 8
   Prvi referenčni datumi poročanja
   Prvi referenčni datum za poročanje v skladu s členom 3 je 31. december 2017.
   Člen 9
   Začetek učinkovanja
   Ta sklep začne učinkovati na dan, ko so o njem uradno obveščeni naslovniki.
   Člen 10
   Naslovniki
   Ta sklep je naslovljen na pristojne nacionalne organe sodelujočih držav članic.

      V Frankfurtu na Majni, 27. junija 2017

            Predsednik ECB

         Mario DRAGHI

      (1)  UL L 287, 29.10.2013, str. 63.

      (2)  UL L 141, 14.5.2014, str. 1.

      (3)  EBA/GL/2014/04.

      (4)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).

      (5)  Priporočilo ESRB/2012/2 Evropskega odbora za sistemska tveganja z dne 20. decembra 2012 o financiranju kreditnih institucij (UL C 119, 25.4.2013, str. 1).

      (6)  Decision EBA/DC/2015/130 of the European Banking Authority of 23 September 2015 on reporting by competent authorities to the EBA (Sklep EBA/DC/2015/130 Evropskega bančnega organa z dne 23. septembra 2015 o poročanju pristojnih organov organu EBA).


title: Sklep Sveta z dne 18. septembra 2006 o imenovanju člana Svetovalnega odbora Agencije za oskrbo Euratom

text:
               6.10.2006

               SL

               Uradni list Evropske unije

               C 241/4

      SKLEP SVETA

   z dne 18. septembra 2006
   o imenovanju člana Svetovalnega odbora Agencije za oskrbo Euratom
   (2006/C 241/04)
   SVET EVROPSKE UNIJE JE —
   ob upoštevanju Pogodbe o ustanovitvi Evropske skupnosti za atomsko energijo ter zlasti drugega in tretjega odstavka člena 54 Pogodbe,
   ob upoštevanju člena X statuta Agencije za oskrbo Euratom (1), kakor je bil nazadnje spremenjen s Sklepom 95/1/ES, Euratom, ESPJ z dne 1. januarja 1995 (2),
   ob upoštevanju Sklepa Sveta z dne 12. julija 2005 o imenovanju članov Svetovalnega odbora Agencije za oskrbo Euratom (3),
   ob upoštevanju mnenja Komisije,
   ob upoštevanju naslednjega:

               (1)

               Zaradi odstopa g. Simona MILLSA, o katerem je bil Svet obveščen 26. januarja 2006, se je sprostilo mesto člana zgoraj omenjenega odbora.

               (2)

               To izpraznjeno mesto je zato treba zapolniti.

               (3)

               Britanska vlada je 26. januarja 2006 podala predlog za imenovanje —

         SKLENIL:
   Edini člen
   Ga. Megan PRESTON je imenovana za članico Svetovalnega odbora Agencije za oskrbo Euratom za preostanek mandata odbora, tj. do 28. marca 2007.

      V Bruslju, 18. septembra 2006.

            Za Svet

            Predsednik

         J. KORKEAOJA

      (1)  UL 27, 6.12.1958, str. 534/58.

      (2)  UL L 1, 1.1.1995, str. 1.

      (3)  UL C 178, 20.7.2005, str. 1.


title: Sklep Izvršnega Odbora z dne 28. aprila 1999 o schengenskem pravnem redu na področju telekomunikacij (SCH/Com-ex (99)6)

text:
Pomembno pravno obvestilo

|

41999D0006

Uradni list L 239 , 22/09/2000 str. 0409 - 0410

		Sklep Izvršnega Odboraz dne 28. aprila 1999o schengenskem pravnem redu na področju telekomunikacij(SCH/Com-ex (99)6)IZVRŠNI ODBOR JEob upoštevanju člena 132 Konvencije o izvajanju schengenskega sporazuma,ob upoštevanju člena 44 zgoraj navedene konvencije,SKLENIL:Odobrijo se taktične in operativne potrebe za prihodnji čezmejni digitalni radijski sistem za policijske in carinske službe v schengenskih državah, opredeljene v skladu s pooblastilom iz člena 44 schengenske konvencije, pravila za izdelavo in urejanje enotnih šifrirnih algoritmov ter drugi sporazumi v pristojnosti podskupine za telekomunikacije, kot je to določeno v naslednjih devetih dokumentih.1. SCH/I-telecom (92)21 Rev. 2 [1] z dne 12. junija 1992"Opredelitev potreb po telekomunikacijski opremi za policijske in carinske službe"2. SCH/I-telecom (95)18 [2] z dne 8. junija 1995"Digitalni radijski komunikacijski sistem za varnostne organizacije (taktične in operativne potrebe)"3. SCH/I-telecom (96)44 Rev. 5 [3] z dne 14. novembra 1997"Potrebe po terminalih in njihovih uporabniških vmesnikih v prihodnjih digitalnih snopovnih radijskih sistemih schengenskih držav"4. SCH/I-telecom (95)33 Rev. 2 [4] z dne 6. decembra 1995"Prošnja, naslovljena na ETSI, za študijo evropskih norm, ki ustrezajo schengenskim funkcionalnim potrebam"5. SCH/I-telecom (95)35 [5] z dne 21. novembra 1995"Schengenske komunikacijske potrebe in standard TETRA v skladu s poročilom ETSI"6. SCH/I-telecom-crypto (95)37 Rev. 4 [6] z dne 8. julija 1996"Digitalno radijsko komunikacijsko omrežje za varnostne organizacije (varnostne zahteve)"7. SCH/I-telecom-crypto (97)7 Rev. 5 [7] z dne 24. februarja 1998"Sporazum o uporabi in nadzoru schengenskih algoritmov"8. SCH/I-telecom-crypto (97)10 Rev. 2 [8] z dne 24. februarja 1998"Merila za izdelavo posebnih schengenskih algoritmov"9. SCH/I (98)17 Rev. 4 [9] z dne 26. maja 1998"Sprememba pooblastila podskupine za telekomunikacije za preverjanje vidikov povezljivosti delovanja različnih digitalnih radijskih komunikacijskih sistemov"Luxembourg, 28. aprila 1999PredsednikC. H. Schapper[1] Zaupni dokument[2] Zaupni dokument[3] Zaupni dokument[4] Zaupni dokument[5] Zaupni dokument[6] Zaupni dokument[7] Zaupni dokument[8] Zaupni dokument[9] Zaupni dokument--------------------------------------------------


title: 2013/619/EU: Sklep Evropskega parlamenta z dne 17. aprila 2013 o zaključku poslovnih knjig Skupnega podjetja ENIAC za proračunsko leto 2011

text:
               16.11.2013

               SL

               Uradni list Evropske unije

               L 308/350

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Skupnega podjetja ENIAC za proračunsko leto 2011
   (2013/619/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja ENIAC za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja ENIAC za proračunsko leto 2011, skupaj z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 72/2008 z dne 20. decembra 2007 o ustanovitvi Skupnega podjetja ENIAC (4), zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0105/2013),

               1.

               odobri zaključek poslovnih knjig Skupnega podjetja ENIAC za proračunsko leto 2011;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja ENIAC, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 18.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 21.

      (5)  UL L 357, 31.12.2002, str. 72.